OpenLLM-France/wikimedia huggingface dataset:
# Antoni Zaragoza Mercadé

Antoni Zaragoza Mercadé (Reus, 9 de gener de 1937 - 20 de gener de 2019) va ser un col·leccionista i escriptor català.
Nascut en plena guerra civil, el seu pare, un destacat militant socialista reusenc, el va inscriure amb el nom de Lenin, però amb el triomf franquista de 1939 va haver de canviar el nom pel d'Antoni. Segons el biògraf reusenc Josep Olesti, era un aficionat al periodisme "de ploma fàcil", i col·laborava a la premsa local i provincial. Era corresponsal a Reus del Diario Español on signava amb el pseudònim d'AnZaMe, amb escrits d'un cert regust franquista. Publicava també al Setmanari Reus, a La Voz de la Costa Dorada, al gratuït comercial Espais 7 i a Lo Nunci, el portaveu del Centre d'Amics de Reus, entitat de la qual va ser un membre actiu. Col·leccionava tot el que pogués fer referència a Reus: postals, fotografies, documents, impresos de tota mena, romanços dels que publicava La Fleca i objectes. També recollia històries i anècdotes sobre personatges reusencs i sobre fets locals.
Participava a diverses entitats reusenques. A la seva joventut va ser un dels animadors de la secció excursionista del Reus Deportiu i del Club Excursionista Reddis, que el seu pare havia presidit quan era la Secció Excursionista del Club de Futbol Reddis. Per la seva faceta de col·leccionista, Antoni Zaragoza Mercadé va ser nomenat "Brocanter d'Honor" de la Borsa del Col·leccionista per part de la Cambra de Comerç de Reus, per la seva tasca de recerca de publicacions, postals, cartells i elements sobre la ciutat. També era molt coneguda la seva afició a la fotografia. Va documentar llocs amb fotografies pròpies, i va recopilar fotografies antigues de la ciutat. Va arribar a publicar-ne prop de 500 en una cinquantena de llibres sobre història local, alguns d'ells editats per l'Ajuntament de Reus. La seva activitat fotogràfica, que documentava molts dels esdeveniments ocorreguts a Reus, havia format part de diverses exposicions.
El passat mes de juny (2018) el saló de plens de l'Ajuntament va acollir un acte d'homenatge a Antoni Zaragoza Mercadé, en reconeixement de la seva trajectòria com a cronista de la ciutat, recuperant i divulgant fotografies i episodis històrics. Segons l'alcalde de Reus Carles Pellicer, "va ser un acte entranyable i emotiu, ple d'amics i familiars que van expressar la seva estima a una persona que es va distingir sempre per la seva afabilitat i la seva disposició a parlar i escoltar". L'Arxiu Municipal de Reus està realitzant l'inventari de les seves col·laboracions als mitjans locals. Anzame, havia fet donacions de fotografies tant a l'Arxiu Municipal com al Museu de Reus.

## Referències

* ↑ «Defunció Antonio Zaragoza Mercadé (82 anys)». Tarragona Digital. Arxivat de l'original el 2019-01-24. [Consulta: 23 gener 2019].
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 695.
* ↑ «Mor el conegut cronista de Reus, Antoni Zaragoza Mercadé». Tarragonadigital. Arxivat de l'original el 2019-01-22. [Consulta: 22-I-2019].
* ↑ Pellicer, Carles. «Antoni Zaragoza, cronista de la ciutat». Reusdigital. [Consulta: 22-I-2019].
# La Puente

La Puente és una ciutat dels Estats Units a l'estat de Califòrnia. Segons el cens del 2000 tenia 41.526 habitants.

## Demografia

Segons el cens del 2000, La Puente tenia 41.063 habitants, 9.461 habitatges, i 8.183 famílies. La densitat de població era de 4.542,8 habitants/km².
Dels 9.461 habitatges en un 50% hi vivien nens de menys de 18 anys, en un 60,4% hi vivien parelles casades, en un 17,9% dones solteres, i en un 13,5% no eren unitats familiars. En el 10,1% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,34 i el nombre mitjà de persones que vivien en cada família era de 4,48.
Per edats la població es repartia de la següent manera: un 33,8% tenia menys de 18 anys, un 11,6% entre 18 i 24, un 31% entre 25 i 44, un 15,9% de 45 a 60 i un 7,7% 65 anys o més.
L'edat mediana era de 28 anys. Per cada 100 dones de 18 o més anys hi havia 98,8 homes.
La renda mediana per habitatge era de 41.222 $ i la renda mediana per família de 41.079 $. Els homes tenien una renda mediana de 26.381 $ mentre que les dones 22.018 $. La renda per capita de la població era d'11.336 $. Entorn del 16,3% de les famílies i el 18,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Puente». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- La Puente». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Vallespinosa

Vallespinosa és un poble del municipi de Pontils que es troba al sud-oest del terme, a la Conca de Barberà. Construït a redós del seu castell, a 640 m d'altitud, avui dia és un nucli de població de segones residències amb cases d'arquitectura respectuosa amb l'entorn.
Engorjat entre la serra de Comanroquer i la serra Morena, s'hi accedeix per un trencall de la carretera de Montblanc a Igualada que va rodejant la serra de Montclar. També hi passa el sender de gran recorregut GR 7, i és a tocar de l'Espai d'Interès Natural de Saburella.
A 0,5 km de la població, vora el torrent de Coma de Vaca i al costat del camí que va a Selmella, hi ha la font de Vallespinosa. Abans d’entrar al poble per la carretera que ve del coll de Deogràcies, a l’esquerra, es troba el veïnat de les Eres, en un petit eixamplament de la vall del torrent de Coma de Vaca, que és aprofitat per als conreus i poblat d’unes quantes masies, entre les quals destaca cal Nicolau, que pertangué als Biure, com ho palesa l’escut nobiliari que hi ha damunt la balconada. També hi trobem la font de les Eres i els rentadors.
A l’esquerra de la rasa del Clot de Coma de Vaca o rasa de Vallespinosa, afluent del riu Gaià hi trobem les restes de dos antics molins: el molí de Vallespinosa i molí del Racó.

## Història

El poble es construí a redós del castell de Vallespinosa, el terme del qual és esmentat el 1030. Va pertànyer als Cervelló des de la conquesta del lloc. El 1357 Arnau de Cervelló comprà a Pere el Cerimoniós el mer i mixt imperi i tota la jurisdicció d’aquest lloc i terme. El 1379 la població consta de 15 famílies, xifra que decau fins a la dotzena en el fogatge de 1496
A l’època moderna n'ostentaven la senyoria els Biure. Durant el senyoriu de Rafael de Biure i de Montserrat, la població és atacada pel bandoler Perot Rocaguinarda, a instàncies de l'orde de Sant Joan de Jerusalem. El castell de Vallespinosa és saquejat i destruït al començament del 1648, com a represàlia als atacs que Josep de Margarit, senyor del poble, infligia a les tropes castellanes en el marc de la Guerra dels Segadors.
Els Biure tingueren el castell i el lloc fins a l’extinció de les senyories. A mitjans del segle xix, vivien a Vallespinosa uns 80 habitants, repartits en trenta cases.

## Bibliografia

* FUGUET SANS, Joan, «El patrimoni arquitectònic de Vallespinosa», dins F. Anglès i J. Fuguet (ed.): Vallespinosa i el seu patrimoni monumental i artístic conservat (segles XII-XVIII) , Tarragona: Diputació de Tarragona, 2010.
https://www.academia.edu/105840931/Fuguet_Sans_J_El_patrimoni_arquitecto_nic_de_Vallespinosa_2010_compressed

## Referències

* ↑ «Vallespinosa | enciclopedia.cat». [Consulta: 24 maig 2024].
* ↑ Miquel, Marina, Santesmases; Josep; Saumell, Dolors. Els castells del Gaià. Valls: Cossetània Edicions, Institut d'Estudis Vallencs i Centre d'Estudis del Gaià, 1999, p. 70-71. ISBN 84-89890-37-4.
* 1 2 Miquel, Santesmases, Saumell, 1999, p. 72.
# Saharastega moradiensis

Saharastega moradiensis és una espècie d'amfibi temnospòndil extint que va viure al període Permià, fa entre 251 i 260 milions d'anys. Les restes fòssils de Saharastega foren descobertes pel paleontòleg Christian A. Sidor a la formació de Moradi, a Níger, i va ser descrita breument l'any 2005 i detalladament l'any 2006.

## Referències

* ↑ Sidor, C. A.; O'Keefe, F. R.; Damiani, R.; Steyer, J. S.; Smith, R. M. H.; Larsson, H. C. E.; Sereno, P. C.; Ide, O.; Maga, A. «Permian tetrapods from the Sahara show climate-controlled endemism in Pangaea». Nature, 434, 2005, pàg. 886–889. DOI: 10.1038/nature03393.
* ↑ Damiani, R.; Sidor, C. A.; Steyer, J. S.; Smith, R. M. H.; Larsson, H. C. E.; Maga, A.; Ide, O. «The vertebrate fauna of the Upper Permian of Niger. V. The primitive temnospondyl Saharastega moradiensis». Journal of Vertebrate Paleontology, 26, 2006, pàg. 559–572.
# Larkfield-Wikiup

Larkfield-Wikiup és una concentració de població designada pel cens dels Estats Units a l'estat de Califòrnia. Segons el cens del 2000 tenia 7.479 habitants.

## Demografia

Segons el cens del 2000, Larkfield-Wikiup tenia 7.479 habitants, 2.735 habitatges, i 2.023 famílies. La densitat de població era de 634,7 habitants/km².
Dels 2.735 habitatges en un 39,9% hi vivien nens de menys de 18 anys, en un 57,4% hi vivien parelles casades, en un 12,5% dones solteres, i en un 26% no eren unitats familiars. En el 19,5% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,2% tenia menys de 18 anys, un 7,2% entre 18 i 24, un 28,7% entre 25 i 44, un 25% de 45 a 60 i un 10,9% 65 anys o més.
L'edat mediana era de 38 anys. Per cada 100 dones de 18 o més anys hi havia 92,1 homes.
La renda mediana per habitatge era de 62.202 $ i la renda mediana per família de 66.504 $. Els homes tenien una renda mediana de 55.153 $ mentre que les dones 35.954 $. La renda per capita de la població era de 27.062 $. Entorn del 6% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Larkfield-Wikiup». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 18 juliol 2010].
* ↑ «Geographic Comparison Table- Larkfield-Wikiup». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Valeri Editu

Valeri Editu (llatí: Valerius Aedituus) fou un poeta romà citat per Aulus Gel·li a les Nits Àtiques. Allà, un retòric, Antoni Julià, quan va ser reptat a assenyalar alguna cosa en llatí digna de comparar-se amb els poemes d'Anacreont i altres grecs antics, cita dos breus epigrames d'un poeta de nom Valeri Editu, que descriu com a veteris poetae, sense cap més indicació. També cita un epigrama de Porci Licí i un altre de Quint Catul. Sobre aquests autors, Gel·li diu: Mundius, venustius, limatius, pressius, Graecumve Latinumve nihil quidquam reperiri puto ('Penso que no hi ha res més pur, encantador, polit, i acurat, ni en grec ni en llatí, que això que van escriure aquests poetes').
Els dos epigrames són de mèrit inqüestionable, però podrien derivar d'una font grega. Caldria situar Valeri Editu entorn del 100 aC.

## Referències

* ↑ Valerius Aedituus a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1218
# Gajan (Arieja)

Gajan és un municipi francès, situat a la regió d'Occitània, departament de l'Arieja. El 2021 tenia 320 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Riu Baghmati

Baghmati o Bagmati (nepalí bhasa: बागमती खुसी, nepalès बागमती नदी) és un riu del Nepal que neix a la vall de Katmandu. És considerat un riu sagrat pels hindús i budistes. Entra a l'estat de Bihar a l'Índia. A Haighat es bifurca i la part anomenada Karai desguassa al Tiljuga a Tilkeswar; una altra branca segueixen a l'est i s'uneixen al Gandak a través del que desguassa al riu Kosi. Els afluents principals són el Lai Bakya, Bhurengi, Lakhandai, Petit Baghmati, Dhaus i Jhim.

## Vegeu també

* Llista de peixos del riu Baghmati

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.

## Enllaços externs

* Amics del Baghmati
# Ruma (Illinois)

Ruma és una població dels Estats Units a l'estat d'Illinois. Segons el cens del 2000 tenia 260 habitants.

## Demografia

Segons el cens del 2000, Ruma tenia 260 habitants, 99 habitatges, i 69 famílies. La densitat de població era de 244,8 habitants/km².
Dels 99 habitatges en un 40,4% hi vivien nens de menys de 18 anys, en un 59,6% hi vivien parelles casades, en un 6,1% dones solteres, i en un 29,3% no eren unitats familiars. En el 26,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,2.
Per edats la població es repartia de la següent manera: un 31,5% tenia menys de 18 anys, un 8,1% entre 18 i 24, un 32,3% entre 25 i 44, un 18,1% de 45 a 60 i un 10% 65 anys o més.
L'edat mediana era de 33 anys. Per cada 100 dones de 18 o més anys hi havia 100 homes.
La renda mediana per habitatge era de 33.929 $ i la renda mediana per família de 38.333 $. Els homes tenien una renda mediana de 31.346 $ mentre que les dones 21.250 $. La renda per capita de la població era de 16.176 $. Aproximadament el 13,2% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ruma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Ruma». American Fact Finder. Oficina del Cens dels Estats Units, 12-01-2010.
# Linda

Linda és una concentració de població designada pel cens dels Estats Units a l'estat de Califòrnia. Segons el cens del 2000 tenia 13.474 habitants.

## Demografia

Segons el cens del 2000, Linda tenia 13.474 habitants, 4.072 habitatges, i 3.005 famílies. La densitat de població era de 922,4 habitants/km².
Dels 4.072 habitatges en un 44,4% hi vivien nens de menys de 18 anys, en un 47,2% hi vivien parelles casades, en un 19,4% dones solteres, i en un 26,2% no eren unitats familiars. En el 19,1% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,3 i el nombre mitjà de persones que vivien en cada família era de 3,8.
Per edats la població es repartia de la següent manera: un 37,4% tenia menys de 18 anys, un 11,6% entre 18 i 24, un 26,2% entre 25 i 44, un 17% de 45 a 60 i un 7,8% 65 anys o més.
L'edat mediana era de 26 anys. Per cada 100 dones de 18 o més anys hi havia 96,7 homes.
La renda mediana per habitatge era de 22.753 $ i la renda mediana per família de 24.925 $. Els homes tenien una renda mediana de 25.513 $ mentre que les dones 18.463 $. La renda per capita de la població era de 9.826 $. Entorn del 32,6% de les famílies i el 37,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Linda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Linda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].

## Enllaços externs

* 1658963 U.S. Geological Survey Geographic Names Information System: Linda (en anglès)
* http://home.comcast.net/~mccolley2220/index.html
* http://www.edgewaterliving.net Arxivat 2008-06-07 a Wayback Machine.
# Pau de Barnola i d'Espona

Pau de Barnola i d'Espona (Saderra, 1815 - Barcelona, 31 de desembre de 1875) fou un polític conservador i advocat català.

## Biografia

Fill de Rafael de Barnola i de Teresa d'Espona, i pare d'Antoni Barnola i Verdaguer, va ser un dels fundadors de l'Institut Agrícola Català de Sant Isidre, el 1851.
Va fer carrera política presentant-se a diverses eleccions durant més de vint anys. El 1846 fou escollit diputat al Congrés pel districte de Vic; i tornà a la mateixa cambra el 1866, però per Barcelona. Entremig va ser diputat provincial per Vic almenys en tres ocasions: 1856, 1858 i 1862. Durant el Sexenni Democràtic va presentar-se a les eleccions del 1869 dins de la candidatura catòlica-conservadora-carlina contrària al nou règim.
Morí el 31 de desembre de 1875 a l'edat de 60 anys, vidu d'Anna Verdaguer, a la seva casa del carrer dels Escudellers, 5, 7 i 9.

## Referències

* 1 2 «Defuncions 1875. Llibre 4, núm. 7871 (pàg .136)». Arxiu Municipal Contemporani de Barcelona, 31-12-1875.
* 1 2 3 4 Mestre i Campi, Jesús (director). Diccionari d'Història de Catalunya. Edicions 62, 1998, p. 104, entrada: "Barnola i d'Espona, Pau". ISBN 84-297-3521-6.
# Vieja regani

Vieja regani és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba a l'Amèrica Central: conca del riu Coatzacoalcos.

## Referències

* ↑ Fernández-Yépez, A. 1969. Contribución al conocimiento de los cichlidos. Evencias Núm. 22: 7 unnum. pp., Pls. 1-10.
* ↑ BioLib
* 1 2 «Vieja regani» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Conkel, D., 1993. Cichlids of North and Central America. T.F.H. Publications, Inc., Estats Units.
* Fernández-Yépez, A. 1969. Contribución al conocimiento de los cichlidos. Evencias Núm. 22: 7 unnum. pp., Pls. 1-10.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Miller, R. R. 1974. Cichlisoma regani, a new species of cichlid fish from the Rio Coatzacoalcos Basin, Mexico. Proc. Biol. Soc. Wash. v. 87 (núm. 40): 465-472.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Loami

Loami és una població dels Estats Units a l'estat d'Illinois. Segons el cens del 2000 tenia 804 habitants.

## Demografia

Segons el cens del 2000, Loami tenia 804 habitants, 300 habitatges, i 231 famílies. La densitat de població era de 316,8 habitants/km².
Dels 300 habitatges en un 40,7% hi vivien nens de menys de 18 anys, en un 58% hi vivien parelles casades, en un 12,3% dones solteres, i en un 22,7% no eren unitats familiars. En el 19% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,7% tenia menys de 18 anys, un 8,7% entre 18 i 24, un 32% entre 25 i 44, un 21,5% de 45 a 60 i un 9,1% 65 anys o més.
L'edat mediana era de 35 anys. Per cada 100 dones de 18 o més anys hi havia 92,3 homes.
La renda mediana per habitatge era de 46.591 $ i la renda mediana per família de 48.200 $. Els homes tenien una renda mediana de 35.795 $ mentre que les dones 27.125 $. La renda per capita de la població era de 17.661 $. Aproximadament el 5,7% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loami». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Loami». American Fact Finder. Oficina del Cens dels Estats Units, 12-01-2010.
# Scales Mound

Scales Mound és una vila dels Estats Units a l'estat d'Illinois. Segons el cens del 2000 tenia 401 habitants.

## Demografia

Segons el cens del 2000, Scales Mound tenia 401 habitants, 164 habitatges, i 108 famílies. La densitat de població era de 673,2 habitants/km².
Dels 164 habitatges en un 31,1% hi vivien nens de menys de 18 anys, en un 54,3% hi vivien parelles casades, en un 8,5% dones solteres, i en un 34,1% no eren unitats familiars. En el 32,3% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,08.
Per edats la població es repartia de la següent manera: un 24,9% tenia menys de 18 anys, un 10% entre 18 i 24, un 26,4% entre 25 i 44, un 19% de 45 a 60 i un 19,7% 65 anys o més.
L'edat mediana era de 38 anys. Per cada 100 dones de 18 o més anys hi havia 85,8 homes.
La renda mediana per habitatge era de 35.294 $ i la renda mediana per família de 37.386 $. Els homes tenien una renda mediana de 26.875 $ mentre que les dones 20.288 $. La renda per capita de la població era de 15.992 $. Aproximadament el 6,1% de les famílies i el 7,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scales Mound». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Scales Mound». American Fact Finder. Oficina del Cens dels Estats Units, 12-01-2010.